CELEX: 62009CN0065
Language: el
Date: 2009-02-16 00:00:00
Title: Υπόθεση C-65/09: Αίτηση για την έκδοση προδικαστικής αποφάσεως, την οποία υπέβαλε το Bundesgerichtshof (Γερμανία) στις 16 Φεβρουαρίου 2009 — Gebr. Weber GmbH κατά Jürgen Wittmer

18.4.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 90/17
            
         Αίτηση για την έκδοση προδικαστικής αποφάσεως, την οποία υπέβαλε το Bundesgerichtshof (Γερμανία) στις 16 Φεβρουαρίου 2009 — Gebr. Weber GmbH κατά Jürgen Wittmer
   (Υπόθεση C-65/09)
   2009/C 90/26
   Γλώσσα διαδικασίας: η γερμανική
   
      Αιτούν δικαστήριο
   
   Bundesgerichtshof
   
      Διάδικοι στην υπόθεση της κύριας δίκης
   
   
      Αναιρεσείουσα: Gebr. Weber GmbH
   
      Αναιρεσίβλητος: Jürgen Wittmer
   
      Προδικαστικά ερωτήματα
   
   
               1)
            
            
               Έχουν οι διατάξεις του άρθρου 3, παράγραφος 3, πρώτο και δεύτερο εδάφιο, της οδηγίας 1999/44/ΕΚ (1) του Ευρωπαϊκού Κοινοβουλίου και του Συμβουλίου, της 25ης Μαΐου 1999, σχετικά με ορισμένες πτυχές της πώλησης και των εγγυήσεων καταναλωτικών αγαθών, την έννοια ότι αντίκειται σε αυτές εθνική νομοθεσία κατά την οποία ο πωλητής, οσάκις το παραδοθέν αγαθό δεν είναι σύμφωνο με τους όρους της σύμβασης, μπορεί να αρνηθεί τον τρόπο επανόρθωσης που απαιτεί ο καταναλωτής, μεταξύ άλλων, στην περίπτωση που η επανόρθωση αυτή συνεπάγεται για τον πωλητή αδικαιολόγητη (απολύτως δυσανάλογη) οικονομική επιβάρυνση σε σχέση με τον βαθμό παρεκκλίσεως του αγαθού από τους όρους της συμβάσεως και με την αξία που αυτό θα είχε αν ανταποκρινόταν στους όρους της συμβάσεως;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα: Έχουν οι διατάξεις του άρθρου 3, παράγραφοι 2 και 3, τρίτο εδάφιο, της προπαρατεθείσας οδηγίας την έννοια ότι ο πωλητής, σε περίπτωση επανόρθωσης της μη σύμφωνης με τους όρους της συμβάσεως καταστάσεως του αγαθού μέσω αντικαταστάσεώς του, βαρύνεται με τα έξοδα της απομάκρυνσης του μη σύμφωνου με τη σύμβαση αγαθού από το σημείο στο οποίο ο καταναλωτής το εγκατέστησε σύμφωνα με τη φύση και τη χρήση για την οποία προορίζεται το αγαθό αυτό;
            
         
      (1)  ΕΕ L 171 της 7.7.1999, σ. 12